Myneweek: voorste spanne skop goed afVerlede jaar se voorste spanne het Dinsdag goed afgeskop op die eerste dag van vanjaar se myneweek in die Griffons-stadion, Welkom. Die verdedigende kampioen, Northam, het Lonmin oortuigend met 25-10 verslaan. Harmony, die naaswenner en vanjaar se gasheer, moes harder vir sý oorwinning werk, maar het Sibanye Gold op die ou end met 28-23 getroef. Harmony speel Donderdag teen Tau Lekoa, en Lonmin teen Sibanye Platinum. Die week, waaraan ses spanne in twee groepe deelneem, duur tot Vrydag.